Muusikoiden.net - Keikat: 31.10.2013 - HOS Big Band
Keikka: 31.10.2013 - HOS Big Band
Päivämäärä: to 31.10.2013
Esiintyjä: HOS Big Band
Lisätietoja: to 31.10. klo 19
Memories of Monrepos
HOS Big Band on 20-henkinen Hämäläis-Osakunnan yhteydessä toimiva orkesteri. Sen riveissä soittaa joukko lahjakkaita musiikinopiskelijoita ja aktiiviharrastajia Helsingistä. Vuonna 1932 perustettu orkesteri juhlistaa tällä konsertillaan 81-vuotista taivaltaan. Yhtyettä on johtanut vuodesta 2009 lähtien Martti Vesala.
Keikkahistoriasta löytyvät esiintymiset mm. UMO Jazz Housessa, ravintola Dubrovnikissa,
Tartu Big Band Festivaaleilla Virossa sekä Liize-klubilla Riikassa.
Konsertin solistina toimii laulaja Ida Juurinen, joka on laulanut HOS Big Bandin kanssa keväästä 2012. Riihimäen nuorisoteatterin lavalta tie on vienyt Hämeenlinnaan, missä Ida on toiminut mm. paikallisen big bandin solistina sekä osallistunut Kuorosota-ohjelmaan. Ida opiskelee parhaillaan musiikin aineenopettajaksi.
HOS Big Band esittää konsertissaan Erik Lindströmin säveltämistä jazziskelmistä kootun ohjelmiston, joka on jazzlaulaja Ira Kaspin aloitteesta sovitettu moderniin muotoon big bandille. Ira Kaspi on myös sanoittanut kaikki konsertissa kuultavat kappaleet. Antti Rissasen big band -kokoonpanolle sovitetusta ohjelmistosta muodostuu tyylillisesti monipuolinen kokonaisuus, josta löytyy kauniita balladeja, perinteistä jazzia sekä vaikutteita pop- ja salsamusiikista.
Kapellimestari: Martti Vesala
Solisti: Ida Juurinen
Sävellys: Erik Lindström
Sovitus: Antti Rissanen, Ape Anttila, Mikko Hassinen
Sanat: Ira Kaspi
Kesto n. 50 min, ei väliaikaa
Liput 10/5 ¤
Järj. HOS Big Band ja Helsingin kulttuurikeskus
Internet: http://www.hosbigband.fi